gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8322, del 21-06-2018 (2018/6051)

Resolució de 18 de juny de 2018, de la sotssecretària de la Conselleria de Sanitat Universal i Salut Pública, per la qual se sotmet al tràmit d'informació pública l'esborrany de proposta de modificació de l'article 43.4.c de la Llei 10/2014, de 29 de desembre, de la Generalitat, de salut de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8322

Data del DOGV
:   21-06-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/6051


Data del document
:   18-06-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * cooperació administrativa

Resolució de 18 de juny de 2018, de la sotssecretària de la Conselleria de Sanitat Universal i Salut Pública, per la qual se sotmet al tràmit d'informació pública l'esborrany de proposta de modificació de l'article 43.4.c de la Llei 10/2014, de 29 de desembre, de la Generalitat, de salut de la Comunitat Valenciana. [2018/6051]  
Conforme al que s'estableix en els apartats 2 i 3 de l'article 133 de la Llei 39/2015, d'1 d'octubre, del procediment administratiu comú de les administracions públiques, i article 26.6 i 27.2.b de la Llei 50/1997, de 27 de novembre, del Govern, resolc:  
Sotmetre al tràmit d'informació pública l'esborrany de proposta de modificació de l'article 43.4.c de la Llei 10/2014, de 29 de desembre, de la Generalitat, de salut de la Comunitat Valenciana.  
El termini de presentació d'al·legacions serà de 15 dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana.  
El text de la proposta podrà ser consultat en la web de la Conselleria de Sanitat Universal i Salut Pública, en l'apartat «Normativa sanitària. Participació ciutadana. Al·legacions a projectes», http:/www.san.gva.es, així com de forma presencial en el Servei de Coordinació i Suport Tècnic de la Sotssecretaria de la Conselleria de Sanitat Universal i Salut Pública, en el carrer Misser Mascó, 31, 46526 València, en horari de 09.00 a 14.00 hores, de dilluns a divendres.  
Les al·legacions, suggeriments o observacions efectuades per les persones o entitats que es consideren interessades, han de formular-se per escrit dirigit a aquesta sotssecretaria i presentar-se per registre d'entrada de la Conselleria de Sanitat Universal i Salut Pública, sense perjudici de les altres formes de presentació previstes en la legislació reguladora del procediment administratiu comú de les administracions públiques.  
  
València, 18 de juny de 2018.- La sotssecretària: Isabel Castelló García.
Diari Oficial de la Generalitat Valenciana


Sumari del DOGV 8434, del 29-11-2018 (2018/10710)

Notificació de la sentència dictada en el judici verbal número 476/2018.
------------------------------------------------------------------------

### Dades del document

Número de DOGV
:   8434

Data del DOGV
:   29-11-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/10185


Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la sentència dictada en el judici verbal número 476/2018. [2018/10329]  
Míriam Muñoz Peiró, lletrada del Jutjat de Primera Instància número 21 de València, faig saber que en aquest jutjat se segueix el judici verbal 476/2018 a instàncies de Grúas Alapont, SA, representada per la procuradora Pilar Albors Camps, i assistits del lletrat Carlos Tudela Aulló, contra Grúas Navarro, SL, en reclamació de 4.391,68 ?, s'ha dictat la resolució que té la dispositiva, literalment, com segueix:  
  
«Sentència número 250/2018  
València, 24 d'octubre de 2018  
Dispositiva  
Estime la demanda formulada per la representació processal de l'entitat Grúas Alapont, SA, contra Grúas Navarro, SL, i condemne la demandada a pagar a l'actora la quantitat de 4.391,68 euros, més els corresponents interessos legals corresponents i al pagament de les costes processals produïdes.  
Notifiqueu-la a les parts i feu-los saber que no és ferma i que s'hi pot interposar un recurs d'apel·lació dins del termini de vint dies hàbils davant d'aquest jutjat.»  
  
Atés que es desconeix el domicili o la residència actuals de la part demandada, per diligència d'ordenació de 24 d'octubre de 2018, de conformitat amb el que disposen els articles 156.4 i 164 de la Llei d'Enjudiciament Civil, s'expedeix aquest edicte a fi que li valga de notificació en forma de la Sentència número 250/2018, de 24 d'octubre, de 2018, a la demandada, Grúas Navarro, SL, per mitjà de la publicació corresponent en el Diari Oficial de la Generalitat Valenciana.  
  
València, 24 d'octubre de 2018.- La lletrada de l'Administració de justícia: Míriam Muñoz Peiró.
Diari Oficial de la Generalitat Valenciana


Sumari del DOGV 8242, del 26-02-2018 (2018/867)

Notificació de la sentència dictada en el procediment de divorci contenciós número 123/2017.
--------------------------------------------------------------------------------------------

### Dades del document

Número de DOGV
:   8242

Data del DOGV
:   26-02-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/867


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 123/2017. [2018/867]  
Lletrat de l'Administració de Justícia: Jesús Larrosa Abellán.  
Part demandant: Manuel Ruiz Cerro.  
Part demandada: Hanane Douaa.  
Sobre divorcis no consensuats  
En el judici referenciat s'ha dictat la Sentència de 17 de gener de 2018, que té la dispositiva, literalment, com segueix:  
  
« Dispositiva  
Estime la demanda interposada i declare dissolt per divorci el matrimoni constituït per Manuel Ruiz Cerro i Hanane Douaa, el 10 de setembre de 2015; amb els efectes legals inherents a la dita declaració i queda dissolt el règim econòmic matrimonial i revocats els consentiments i poders que els cònjuges s'hagueren atorgats entre ells i cessa, llevat de pacte en contra, la possibilitat de vincular béns privatius de l'altre cònjuge en l'exercici de la potestat domèstica.  
  
No s'aprecien motius per a imposar les costes processals a cap dels litigants.  
Una vegada siga ferm el pronunciament de divorci conjugal, remeteu-ne testimoniatge de la sentència al Registre Civil corresponent al lloc del matrimoni perquè es realitze l'oportuna anotació marginal.  
Notifiqueu aquesta resolució a les parts i feu-los saber que és susceptible de ser recorreguda en apel·lació dins dels 20 dies hàbils següents a la seua notificació, per a la seua resolució per l'Audiència Provincial d'Alacant.»  
  
Publicació. Donada, llegida i publicada que ha sigut l'anterior resolució per la jutgessa que la subscriu, mentre celebrava audiència pública en el dia de la seua data, per davant del lletrat de l'Administració de justícia, en done fe.  
En atenció al desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el Diari Oficial de la Generalitat Valenciana, per a dur a efecte la diligència de notificació de la sentència a Hanane Douaa.  
  
  
Elx, 29 de gener de 2018.- El lletrat de l'Administració de justícia: Jesús Larrosa Abellán.
Diari Oficial de la Generalitat Valenciana


Sumari del DOGV 8434, del 29-11-2018 (2018/10132)

Notificació de la sentència dictada en el judici verbal número 1829/2016.
-------------------------------------------------------------------------

### Dades del document

Número de DOGV
:   8434

Data del DOGV
:   29-11-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/10496


Organisme emissor
:   Jutjat de Primera Instància Número 1 d'Elx

Tipus de document
:   Edicte

Notificació de la sentència dictada en el judici verbal número 1829/2016. [2018/10676]  
María Esmeralda González Sánchez, lletrada de l'Administració de justícia del Jutjat de Primera Instància número 2 d'Elx, faig saber que, en virtut d'allò que s'ha acordat en les actuacions de referència, per resolució del dia de la data, s'acorda dur a terme l'acte de comunicació següent: notificació sentència que va dirigida a Josefa Jiménez Navarro.  
  
Atés que es desconeix el domicili o la residència actuals de la part assenyalada, la lletrada de l'Administració de justícia, de conformitat amb el que disposen els articles 156.4 i 164 de la Llei 1/2000, d'enjudiciament civil, ha disposat publicar aquest edicte en el Diari Oficial de la Generalitat Valenciana, per a portar a efecte el acte de comunicació indicat, i se li fa saber que, contra la resolució dictada, es pot interposar un recurs de reposició en el termini de cinc dies davant d'aquest jutjat.  
  
Així mateix, es fa saber a la part que les actuacions estan a la seua disposició en la Secretaria d'aquest jutjat, on podrà tindre coneixement íntegre de l'acte.  
Diligència de constància: jo, la lletrada de l'Administració de justícia, per mitjà d'aquesta diligència faig constar que, en el dia de hui, s'ha remés via lexnet l'anterior edicte a la representació processal de l'actora, per a la publicació corresponent en el Diari Oficial de la Generalitat Valenciana. En done fe.  
  
Elx, 27 de setembre de 2018.- La lletrada de l'Administració de justícia: María Esmeralda González Sánchez.
Diari Oficial de la Generalitat Valenciana


Sumari del DOGV 8229, del 07-02-2018 (2018/782)

Formalització del contracte número IV-MY036/2017. Servei de transport terrestre adaptat amb acompanyant dels usuaris del Centre Ocupacional Maestrat, gestionat per l'IVASS, per al període comprés des del 8 de gener de 2018 al 21 de desembre de 2019.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8229

Data del DOGV
:   07-02-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/782


Data del document
:   03-01-2018

Organisme emissor
:   Institut Valencià d'Atenció Social i Sanitaria

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de serveis

Formalització del contracte número IV-MY036/2017. Servei de transport terrestre adaptat amb acompanyant dels usuaris del Centre Ocupacional Maestrat, gestionat per l'IVASS, per al període comprés des del 8 de gener de 2018 al 21 de desembre de 2019. [2018/782]  
1. Entitat adjudicadora  
a) Organisme: Institut Valencià d'Atenció Social i Sanitària (IVASS).  
b) Dependència que tramita l'expedient: Àrea de Contractacions.  
c) Número d'expedient: IV-MY036/2017.  
d) Adreça d'internet del perfil del contractant:  
www.contrataciondelestado.es.  
  
2. Objecte del contracte  
a) Tipus: serveis.  
b) Lots: no.  
c) CPV: 60130000-8. Serveis especials de transport de passatgers per carretera.  
d) Butlletí o diari oficial i data de publicació de l'anunci de licitació: DOGV 8172, 17.11.2017.  
  
3. Tramitació, procediment i forma d'adjudicació  
a) Tramitació: ordinària/anticipada.  
b) Procediment: obert.  
c) Forma: diversos criteris d'adjudicació.  
  
4. Valor estimat del contracte  
157.788,64 euros, IVA exclòs.  
  
5. Pressupost de licitació del contracte  
157.788,64 euros, IVA exclòs.  
  
6. Formalització  
a) Data d'adjudicació: 28 de desembre de 2017.  
b) Data de formalització del contracte: 3 de gener de 2018.  
c) Contractista: Autos Mediterráneo, SA.   
d) Import d'adjudicació: 142.000,00 ?, IVA exclòs.  
e) Avantatges de l'oferta adjudicatària: proposició més avantatjosa d'acord amb la ponderació dels criteris d'adjudicació establida en el plec.  
  
València, 3 de gener de 2018.- El director general de l'Institut Valencià d'Atenció Social i Sanitària: Ángel Bonafé Osca.
Diari Oficial de la Generalitat Valenciana


Sumari del DOGV 8401, del 11-10-2018 (2018/9397)

CORRECCIÓ d'errades de la Resolució de 3 d'octubre de 2018, del Rectorat, per la qual es convoquen concursos per a la provisió de places de professorat associat amb plaça assistencial als centres sanitaris concertats amb la Universitat per al curs 2018-2019, a l'empara del conveni de col·laboració subscrit entre la Universitat de València i la Universitat CEU Cardenal Herrera. Convocatòria número 18.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8401

Data del DOGV
:   11-10-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/9397


Data del document
:   11-10-2018

Organisme emissor
:   Universitat de València

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de 3 d'octubre de 2018, del Rectorat, per la qual es convoquen concursos per a la provisió de places de professorat associat amb plaça assistencial als centres sanitaris concertats amb la Universitat per al curs 2018-2019, a l'empara del conveni de col·laboració subscrit entre la Universitat de València i la Universitat CEU Cardenal Herrera. Convocatòria número 18. [2018/9397]  
  
  
S'ha advertit que en la publicació de la resolució esmentada (DOGV 8400, 10.10.2018) figuren, per error, uns annexos que no hi corresponen, i per això se'n fa la correcció corresponent, consistent a suprimir els annexos publicats i a publicar els annexos correctes, els quals s'indiquen tot seguit.
Diari Oficial de la Generalitat Valenciana


Sumari del DOGV 8396, del 03-10-2018 (2018/9112)

Extracte de la Resolució de 27 de setembre de 2018, del president de l'Institut Valencià de Competitivitat Empresarial (IVACE), per la qual es disminueix el pressupost del programa d'ajudes per a la preparació de propostes per a la presentació a convocatòries del Programa marc d'investigació i innovació 2014-2020 Horitzó 2020 (HORITZÓ-CV) amb càrrec al pressupost de l'exercici 2018.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8396

Data del DOGV
:   03-10-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/9112


Data del document
:   27-09-2018

Organisme emissor
:   Institut Valencià de Competitivitat Empresarial

Tipus de document
:   Extracte

Descriptors 

:   * ajuda pública

Extracte de la Resolució de 27 de setembre de 2018, del president de l'Institut Valencià de Competitivitat Empresarial (IVACE), per la qual es disminueix el pressupost del programa d'ajudes per a la preparació de propostes per a la presentació a convocatòries del Programa marc d'investigació i innovació 2014-2020 Horitzó 2020 (HORITZÓ-CV) amb càrrec al pressupost de l'exercici 2018. [2018/9112]  
  
BDNS (identif.): 387391.  
  
De conformitat amb el que preveu l'article 20.8.a de la Llei 38/2003, de 17 de novembre, general de subvencions, es publica l'extracte de la Resolució de 27 de setembre de 2018, el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
i en la pàgina web de l'IVACE   
http://www.ivace.es  
  
Únic  
Es disminueix el pressupost del programa d'ajudes per a la preparació de propostes per a la presentació a convocatòries del Programa marc d'investigació i innovació 2014-2020 Horitzó 2020 (HORITZÓ-CV) amb càrrec al pressupost de l'exercici 2018 en 49.195,15 euros, dins de la línia pressupostària S6722000, Investigació, desenvolupament i innovació empresarial.  
  
València, 27 de setembre de 2018.- El president de l'IVACE: Rafael Climent González.
Diari Oficial de la Generalitat Valenciana


Sumari del DOGV 8235, del 15-02-2018 (2018/1383)

Notificació de la interlocutòria dictada en el procediment de jurisdicció voluntària número 639/2017.
-----------------------------------------------------------------------------------------------------

### Dades del document

Número de DOGV
:   8235

Data del DOGV
:   15-02-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/1383


Organisme emissor
:   Jutjat de Primera Instància Número 4 de Benidorm

Tipus de document
:   Anunci

Notificació de la interlocutòria dictada en el procediment de jurisdicció voluntària número 639/2017. [2018/1383]  
  
De: Laura Cornelia Bocsa  
Procurador: Juan Díaz Siles.  
Contra: Alexandru-Valentin Dumitru.  
Procurador/a: -   
En aquestes actuacions seguides a instàncies de Laura Cornelia Bocsa contra Alexandru-Valentin Dumitru s'ha, dictat les interlocutòries que, literalment, són com segueix:  
«Jutgessa que la dicta: Cristina Muñoz Pérez.  
Data: 24 d'octubre de 2017.  
Dispose: s'autoritza Laura Cornelia Bocsaa que promoga la tramitació de l'expedició de passaport al seu fill menor A. V. D., suplint en aquesta resolució l'autoritat judicial la voluntat del progenitor no custodi respecte d'això.  
Procediment: jurisdicció voluntària. General[X00]-000639/2017.  
Jutgessa que la dicta: Cristina Muñoz Pérez.  
Data: 30 de novembre de 2017, rectifica l'anterior.  
Dispose: s'autoritza Laura Cornelia Bocsaa que (... ) ha de constar,  
Dispose: s'autoritza Laura Cornelia Bocsa que (...).»  
I atés que el demandat, Robert-Valentin Dumitru, es troba en parador desconegut, com a lletrada de l'Administració de justícia, expedisc aquest edicte a fi que valga de notificació de forma deguda.   
  
  
Benidorm, 7 de febrer de 2018.- La lletrada de l'Administració de justícia: Mary Luz García Muñoz.
Diari Oficial de la Generalitat Valenciana


Sumari del DOGV 8279, del 23-04-2018 (2018/3198)

Informació pública relativa a la tramitació de la iniciativa per a la declaració d'iincompliment del deure d'edificar sobre solars no edificats situats en l'avinguda de Lledó, 32 i 34 de Castelló de la Plana.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8279

Data del DOGV
:   23-04-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/3198


Data del document
:   22-03-2018

Organisme emissor
:   Notaria de Susana Boix Sos

Tipus de document
:   Anunci

Descriptors 

:   * Castelló de la Plana
    * pla d'urbanisme

Informació pública relativa a la tramitació de la iniciativa per a la declaració d'iincompliment del deure d'edificar sobre solars no edificats situats en l'avinguda de Lledó, 32 i 34 de Castelló de la Plana. [2018/3198]  
Jo, Susana Boix Sos, notària de l'Il·lustre Col·legi de València, amb residència a Castelló de la Plana, faig saber:  
  
Que en la meua notaria, situada a Castelló de la Plana, carrer Major, número 21, 2n, a instàncies de Cidomus 2020, SL, es tramita iniciativa per a la declaració d'incompliment del deure d'edificar sobre solars no edificats situats en aquesta ciutat, avinguda de Lledó, 32 i 34, a l'empara de la Llei 5/2014, de 25 de juliol, de la Generalitat Valenciana, per a l'ordenació del territori, urbanisme i paisatge; la qual està exposada al públic durant un mes des de la publicació.  
  
Castelló de la Plana, 22 de març de 2018.- La notària: Susana Boix Sos.
Diari Oficial de la Generalitat Valenciana


Sumari del DOGV 8281, del 25-04-2018 (2018/3373)

Nomenament de funcionari de carrera per a ocupar la plaça d'inspector de la policia local.
------------------------------------------------------------------------------------------

### Dades del document

Número de DOGV
:   8281

Data del DOGV
:   25-04-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/3373


Data del document
:   04-04-2018

Organisme emissor
:   Ajuntament de Catarroja

Tipus de document
:   Anunci

Anàlisi jurídica

 Descriptors 

:   * Catarroja
    * funcionari

Nomenament de funcionari de carrera per a ocupar la plaça d'inspector de la policia local. [2018/3373]  
L'Ajuntament de Catarroja, per acord de Junta de Govern Local de data 29 de març de 2018, segons procés selectiu pel torn de promoció interna (exp. 1/2016), va aprovar el nomenament de Francisco Miguel Selma Bort, amb DNI 23959837L, com a funcionari de carrera, per a ocupar plaça d'inspector de la policia local de l'Ajuntament de Catarroja, escala administració especial, subescala serveis especials, classe policia local, escala tècnica, grup A2, amb efectes d'1 d'abril de 2018.  
  
El que es fa públic en compliment de l'article 58.1.b de la Llei 10/2010, de 9 de juliol, de la Generalitat, d'ordenació i gestió de la funció pública valenciana, i l'article 62.1.a del Reial decret legislatiu 5/2015, pel qual s'aprova el text refós de l'Estatut bàsic de l'empleat públic.  
  
Catarroja, 4 d'abril de 2018.- L'alcalde president: Jesús Monzó i Cubillos.